CELEX: 62019TN0235
Language: hr
Date: 2019-04-04 00:00:00
Title: predmet T-235/19: Tužba podnesena 4. travnja 2019. — HIM protiv Komisije

17.6.2019   
            
            
               HR
            
            
               Službeni list Europske unije
            
            
               C 206/87
            
         
      Tužba podnesena 4. travnja 2019. — HIM protiv Komisije
      (predmet T-235/19)
      (2019/C 206/76)
      Jezik postupka: francuski
      
         Stranke
      
      
         Tužitelj: Health Information Management (HIM) (Bruxelles, Belgija) (zastupnik: P. Zeegers, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  utvrdi da je ovaj zahtjev dopušten i osnovan, a slijedom toga;
               
            
                  —
               
               
                  presudi da tužitelj nije dužan izvršiti plaćanje na temelju obavijesti o terećenju pod brojevima 3241901815 (94 445,00 eura) i 3241901886 (121 517,00 eura), izdanih 4. veljače 2019. i ukoliko je to potrebno, proglasi ništavima te obavijesti o terećenju u skladu s člancima 263. i 264. Ugovora o funkcioniranju Europske unije;
               
            
                  —
               
               
                  naloži Europskoj komisiji plaćanje svih troškova, u privremeno određenom iznosu od 8000 eura.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na činjenici da mu nije dostavljeno konačno revizijsko izvješće i na nemogućnosti tužitelja da na temelju tih informacija iznese svoje stajalište. Posljedica činjenice da mu nije izvršena ta dostava je ta da obavijesti o terećenju koje je izdala Komisija nisu opravdane.
               
            
                  2.
               
               
                  Drugi tužbeni razlog, koji se temelji na činjenici da revizor i Komisija nisu poštovali pravila kojima se određuju prihvatljivi troškovi. Tužitelj osporava stav Komisije koja je svojom odlukom dodala uvjet koji nije predviđen tekstovima koji se osobito primjenjuju na području rada na daljinu, a time je usvojila postupanje koje je u suprotnosti s onime koje je sama usvojila prilikom prijašnjih revizija u koje je bio uključen tužitelj.